
Naują animacinį filmą „Šokliai“ pasitinka prizai ir pramogos tik „Akropoliuose“
Kino teatrų ekranuose pasirodė naujausias animacijos studijos „Pixar“ projektas – nuotaikingas filmas visai šeimai „Šokliai“ (angl. Hoppers). Tokių populiarių filmų, kaip „Išvirkščias pasaulis“ ir „Žaislų istorija“, kūrėjai šįkart kviečia pasinerti į nuotykių kupiną istoriją apie gyvūnų pasaulį, technologijas ir draugystę. Naujojo filmo pasirodymą Lietuvoje lydės visai šeimai skirti nemokami renginiai Vilniaus, Klaipėdos ir Šiaulių „Akropoliuose“. 
Animacinis filmas „Šokliai“ pasakoja apie gyvūnus mylinčią mergaitę Mabelę, kuri išbando pažangią technologiją, leidžiančią „perkelti“ žmogaus sąmonę į tikroviškai atrodančius gyvūnus robotus. Tokiu būdu mergaitė patenka į gyvūnų pasaulį ir leidžiasi į netikėtus nuotykius.
„Kaip ir dauguma studijos „Pixar“ darbų, filmas „Šokliai“ turi originalų scenarijų ir pirmieji žiūrovai jį pripažino kaip vieną juokingiausių animacijos studijos kūrinių. Filmas patinka tiek vaikams, tiek tėvams, nes visi randa jiems smagių detalių. Tikimės, kad „Šokliai“ savo populiarumu prilygs iki šiol Lietuvoje sėkmingiausiam „Pixar“ filmui „Išvirkščias pasaulis 2“, kurį pamatė net 227 tūkst. žiūrovų“, – komentuoja Jolanta Germanavičiūtė, filmą Lietuvoje pristatančios „Theatrical Film Distribution“ rinkodaros vadovė. 
Filmo anonsas: https://www.youtube.com/watch?v=FKEm9Y9wgQM
Pasak jos, lietuviškai dubliuotoje filmo „Šokliai“ versijoje žiūrovai išgirs gerai žinomus aktorius: Ramūną Cicėną, Tomą Žaibų, Larisą Kalpokaitę, Leonardą Pobedonoscevą, Rimantę Valiukaitę, Valentiną Krulikovskį ir kitus.
Premjerą lydės nemokamos pramogos „Akropoliuose“
Naujojo filmo pasirodymą Lietuvoje lydės specialūs renginiai šeimoms Vilniaus, Klaipėdos ir Šiaulių „Akropoliuose“.
„Akropoliai“ jau seniai yra vieta, kur šeimos ne tik apsiperka, bet ir leidžia laiką kartu. Todėl džiaugiamės galėdami filmo „Šokliai“ premjerą papildyti specialiomis pramogomis vaikams ir jų tėvams. Tokie renginiai leidžia kino patirtį pratęsti už kino teatro ribų, lankytojai gali ne tik pamatyti filmą, bet ir sudalyvauti žaidimuose, laimėti prizų bei smagiai praleisti laiką su visa šeima“, – sako Paulius Pocius, „Akropolis Group“ rinkodaros ir komunikacijos vadovas.
Nemokamų renginių metu lankytojų lauks laimės ratas be pralaimėjimų. Bus galima laimėti bilietų į filmą „Šokliai“, „Akropolio ledo“ kuponų bei „Estrella Pom-Bear“ traškučių. Mažųjų lankytojų taip pat laukia veidukų piešimas, cukraus vata ir kitos smagios pramogos.
Nemokami renginiai vyks kovo 14–15 dienomis Vilniaus „Akropolyje“ prie „Can Can Pizza“ ir Klaipėdos „Akropolyje“, aikštėje prie „Zara“. Šiaulių „Akropolyje“ lankytojai laukiami kovo 21–22 dienomis, trečiajame aukšte prie „Forum Cinemas“.

Apie „Akropolis Group“:
Baltijos šalyse pirmaujanti nekilnojamojo turto plėtros ir valdymo bendrovė „Akropolis Group“ valdo prekybos centrų plėtros ir valdymo paslaugų įmones Lietuvoje ir Latvijoje, taip pat gyvenamojo ir komercinio nekilnojamojo turto plėtros ir valdymo bendrovę „Galio Group“. Lietuvoje „Akropolis Group“ valdo prekybos ir pramogų centrus „Akropolis“ Vilniuje, Klaipėdoje ir Šiauliuose, Latvijoje – „Akropole Riga“ ir „Akropole Alfa“ Rygoje.

